ધ ટેલીગ્રાફના અહેવાલ અનુસાર ઝારખંડના લોહરદગ્ગાના પવન જાલ્કો અને બોકારોની ગુંજન કુમારી કેમ્પ દરમિયાન એક રૂમમાં આપત્તિજનક સ્થિતિમાં હતા , ત્યારે જ અધિકારીઓએ તેમને પકડી લીધા . પ્રાપ્ત માહિતી અનુસાર બન્ને એવી સ્થિતિમાં હતા કે જેને શબ્દોમાં વર્ણવી શકાય નહીં . બન્નેની ઉમર 21 વર્ષની છે . એક રાષ્ટ્રીય કોચના જણાવ્યા પ્રમાણે ગુંજન અને પવન માર્ચથી આ કેમ્પમા હતા . જે દરમિયાન જ બન્ને એક બીજાની ઘણી નજીક આવી ગયા હતા , પરંતુ બન્નેએ સીમાઓ લાંધી નહોતી . જ્યારે આ મામલો બહાર આવ્યો તો ખેલ અધિકારીઓએ તત્કાળ પ્રભાવથી બન્ને ખેલાડીઓને કેમ્પની બહાર કાઢી નાંખ્યા . સૂત્રોની વાત માનીએ તો બન્ને ખેલાડી પોત - પોતાના ઘરે પહોંચી ગયા છે . પોતાની આ હરકતથી બદનામ થયેલા બન્ને ખેલાડીઓ હવે વિશ્વકપમાં પણ ભાગ નહીં લઇ શકે . નોંધનીય છે કે , ટર્કીના અંટાલ્યામાં 10થી 16 જૂન સુધી તીરંદાજીનો વિશ્વકપ થવાનો છે . તેને ધ્યાનમાં રાખીને પુણેમાં એક રાષ્ટ્રીય કેમ્પનું આયોજન કરવામાં આવ્યું હતું .